Хлорланған көмірсутектер

Хлорланған көмірсутектер — құрамына көміртек пен сутектен басқа хлор да кіретін органикалық және химиялық қосылыстардың жалпы атауы. Олар тұрмыста және өнеркәсіпте еріткіш (төртхлорлы көміртек, 1-трихлорэтан) және өсімдікті қорғау құралы (ДДТ, линдан және т.б.) ретінде көп қолданылады. Бұл қосылыстар қазіргі кезде қоршаған ортаның барлық жерінде (ауада, ауыз суда, тамақтық өнімдерде және т.б.) кездеседі. Адам организміне олар тері және тыныс алу жолдары арқылы түсіп, бас миында, бауырында, бүйрегінде және т.б. мүшелерінде жиналады. Көптеген хлорланған көмірсутектер тірі организмдерге, соның ішінде адамдарға аса қауіп туғызатын канцерогендер және мутагендер болып табылады.Қазақ тілі терминдерінің салалық ғылыми түсіндірме сөздігі: Экология және табиғат қорғау / Жалпы редакциясын басқарған – түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов.
 – Алматы: «Мектеп» баспасы» ЖАҚ, 2002 жыл. – 456 бет. ISBN 5-7667-8284-5
Дереккөздер

Санат:Экология
Санат:Табиғатты қорғау